**POZIV NA DODJELU BESPOVRATNIH SREDSTAVA**

**PODRŠKA TRANSFERU TEHNOLOGIJE**

**(*referentni broj: C3.2.R3-I1.02)***

**PRILOG 1.**

**ADMINISTRATIVNA PROVJERA, PROVJERA PRIHVATLJIVOSTI PRIJAVITELJA, PARTNERA I PROJEKTA, OCJENA KVALITETE I PROVJERA PRIHVATLJIVOSTI TROŠKOVA**

|  |  |
| --- | --- |
| **Naziv Poziva**  | Podrška transferu tehnologije |
| **Referentna oznaka Poziva**  | C3.2.R3-I1.02 |
| **Naziv prijavitelja** |  |
| **Naziv projektnog prijedloga** |  |
| **Referentna oznaka projektnog prijedloga** |  |

**KONTROLNA LISTA ZA ADMINISTRATIVNU PROVJERU I PROVJERU PRIHVATLJIVOSTI PRIJAVITELJA, PARTNERA I PROJEKTA**

|  |  |  |  |
| --- | --- | --- | --- |
| **RB** | **Kriteriji za administrativnu provjeru** | **Procjena (DA/NE/NP)** | **Komentar** |
| 1. | Projektni prijedlog napisan je na hrvatskom jeziku i latiničnom pismu, sva tražena dokumentacija je na hrvatskom jeziku ili prevedena na hrvatski jezik. |  |  |
| 2. | Prijavitelj je dostavio Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele na način opisan u Uputama.  |  |  |
| 3.  | Partner je dostavio Obrazac 3. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele na način opisan u Uputama *(ukoliko je primjenjivo)*. |  |  |
| 4. | Prijavitelj je dostavio popunjen Obrazac 4. Izjava o usklađenosti projektnog prijedloga s načelom „ne nanosi bitnu štetu“. |  |  |
| 5. | Prijavitelj i partner su dostavili popunjen Obrazac 5. Izjava o (ne)povrativosti PDV-a. |  |  |
| 6. | Prijavitelj je dostavio popunjen Obrazac 7. Članovi istraživačkog i projektnog tima. |  |  |
| 7. | Prijavitelj je dostavio Kontrolnu listu Procedura i dokumentacije vezanih za transfera tehnologije, na način opisan u Uputama (Obrazac 8.). |  |  |
| 8. | Prijavitelj ili partner je dostavio Kontrolnu listu Aktivnosti ureda za transfer tehnologije, na način opisan u Uputama (Obrazac 9.). |  |  |
| 9. | Prijavitelj je ispunio početnu anketu, na način opisan u Uputama. |  |  |
| 10. | Prijavitelj je dostavio dokaze o projektnom timu, na način opisan u Uputama. |  |  |
| 11. | Prijavitelj je dostavio dokaze o istraživačkom timu na način opisan u Uputama.  |  |  |
| 12. | Prijavitelj i partner su dostavili statut istraživačke organizacije ili drugi akt kao dokaz pravnog statusa istraživačke organizacije prema Okviru Zajednice za državne potpore za istraživanje, razvoj i inovacije *(ukoliko nije javno dostupan)*. |  |  |
| **RB** | **Kriteriji za provjeru prihvatljivosti prijavitelja, partnera, projekta i aktivnosti** | **Procjena (DA/NE/NP)** | **Komentar** |
| 1. | Prijavitelj je privatna ili javna istraživačka organizacija odnosno organizacija za istraživanje i širenje znanja sukladno Okviru Zajednice za državne potpore za istraživanje i razvoj i inovacije.*Izvor provjere: Prijavni obrazac (Obrazac 1.), statut ili drugi primjenjivi akt, ostali dostupni izvori* |  |  |
| 2. | Prijavitelj u trenutku prijave ima uspostavljene procedure i usvojenu dokumentaciju sukladno Obrascu 7.*Izvor provjere: Kontrolna lista Procedura i dokumentacije vezanih uz transfer tehnologije (Obrazac 7.)* |  |  |
| 3. | Prijavitelj ako provodi projekt samostalno u svom sastavu ima organizacijsku jedinicu koja djeluje kao jedinica odgovorna za aktivnosti transfera tehnologije i koja obavlja aktivnosti ureda za transfer tehnologije sukladno Obrascu 9.*Izvor provjere: Prijavni obrazac (Obrazac 1.), Kontrolna lista Aktivnosti ureda za transfer tehnologije (Obrazac 8.), ostali dostupni izvori* |  |  |
| 4. | Partner je privatna ili javna istraživačka organizacija odnosno organizacija za istraživanje i širenje znanja sukladno Okviru Zajednice za državne potpore za istraživanje i razvoj i inovacije*Izvor provjere: Prijavni obrazac (Obrazac 1.), statut ili drugi primjenjivi akt, ostali dostupni izvori* |  |  |
| 5.  | Partner obavlja aktivnosti ureda za transfer tehnologije sukladno Obrascu 9. *Izvor provjere: Prijavni obrazac (Obrazac 1.), Kontrolna lista Aktivnosti ureda za transfer tehnologije (Obrazac 8.), ostali dostupni izvori* |  |  |
| 6. | Prijavitelj nije udruga ili dobrotvorna organizacija. *Izvor provjere: Prijavni obrazac (Obrazac 1.), ostali dostupni izvori* |  |  |
| 7. | Partner nije udruga ili dobrotvorna organizacija. *Izvor provjere: Prijavni obrazac (Obrazac 1.), ostali dostupni izvori* |  |  |
| 8. | Prijavitelj nije obrt.*Izvor provjere: Prijavni obrazac (Obrazac 1.), ostali dostupni izvori* |  |  |
| 9. | Partner nije obrt.*Izvor provjere: Prijavni obrazac (Obrazac 1.), ostali dostupni izvori* |  |  |
| 10. | Prijavitelj se ne nalazi ni u jednoj situaciji sukladno kriterijima isključenja (UzP 2.3.).*Izvor provjere: Obrazac 2. Izjava prijavitelja* |  |  |
| 11. | Partner se ne nalazi ni u jednoj situaciji sukladno kriterijima isključenja (UzP 2.3.).*Izvor provjere: Obrazac 3. Izjava partnera* |  |  |
| 12. | Jesu li prilikom svih provedenih provjera dokumentacije (uključujući i prethodne faze postupka dodjele), posebno uzimajući u obzir znakove upozorenja na prijevarno postupanje/korupciju, uočene situacije koje ukazuju na sumnju na korupciju i/ili prijevaru?  |  |  |
| 13. | U slučaju postojanja sumnje na prijevaru i/ili korupciju jesu li obaviještena nadležna tijela (DORH, USKOK)? |  |  |
| 14. | Cilj projekta je u skladu s ciljevima predmetne dodjele. *Izvor provjere: Prijavni obrazac (Obrazac 1.)* |  |  |
| 15. | Projektni prijedlog je u skladu s predmetom i svrhom Poziva te doprinosi obaveznim pokazateljima Poziva (UzP 1.2.);*Izvor provjere: Prijavni obrazac (Obrazac 1.)* |  |  |
| 16. | Provedba projekta nije započela prije predaje projektnog prijedloga; *Izvor provjere: Prijavni obrazac (Obrazac 1.), Izjava prijavitelja (Obrazac 2.) i Izjava partnera (Obrazac 3.);* |  |  |
| 17. | Projektom je planiran projektni tim. *Izvor provjere:* *Prijavni obrazac (Obrazac 1.)* |  |  |
| 18. | Projektom je planiran istraživački tim.*Izvor provjere: Prijavni obrazac (Obrazac 1.), Životopis (Obrazac 6.) (postojeći zaposlenici)* |  |  |
| 19. | Predviđeno trajanje projekta nije dulje od 24 mjeseca.*Izvor provjere: Prijavni obrazac (Obrazac 1.)* |  |  |
| 20. | Projekt u trenutku podnošenja projektnog prijedloga nije fizički niti financijski završen, niti se projekt smije završiti prije potpisa Ugovora o dodjeli bespovratnih sredstava.  *Izvor provjere: Izjava prijavitelja (Obrazac 2.) i Izjava partnera (Obrazac 3.)* |  |  |
| 21. | Projekt se provodi na prihvatljivom zemljopisnom području, na teritoriju RH.*Izvor provjere: Prijavni obrazac (Obrazac 1.)* |  |  |
| 22. | Projekt ne uključuje aktivnosti namijenjene proizvodnji proizvoda koji su navedeni na popisu Uredbe o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 69/19, 107/21*).**Izvor provjere: Izjava prijavitelja (Obrazac 2.), Izjava partnera (Obrazac 3.)* |  |  |
| 23. | Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja. *Izvor provjere: Izjava prijavitelja (Obrazac 2.) i Izjava partnera (Obrazac 3.)* |  |  |
| 24. | Projekt je u skladu s odredbama svih relevantnih nacionalnih zakonodavnih akata, uvažavajući pravila o državnim potporama/potporama male vrijednosti te je u skladu sa specifičnim pravilima i zahtjevima primjenjivima na ovaj Poziv.*Izvor provjere: Izjava prijavitelja (Obrazac 2.) i Izjava partnera (Obrazac 3.)* |  |  |
| 25. | Projekt se, na način opisan u projektnom prijedlogu, ne bi mogao provesti bez potpore iz NPOO-a. *Izvor provjere: Izjava prijavitelja (Obrazac 2.) i Izjava partnera (Obrazac 3.)* |  |  |
| 26. | Projekt poštuje načelo nekumulativnosti, odnosno ne predstavlja dvostruko financiranje*.**Izvor provjere: Izjava prijavitelja (Obrazac 2.) i Izjava partnera (Obrazac 3.)* |  |  |
| 27. | Projekt je spreman za početak provedbe aktivnosti projekta i njihov završetak u skladu s planom aktivnosti (UzP 5.1.) *Izvor provjere: Prijavni obrazac (Obrazac 1.), Izjava prijavitelja (Obrazac 2.) i Izjava partnera (Obrazac 3.)* |  |  |
| 28. | Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva.*Izvor provjere: Prijavni obrazac (Obrazac 1.)* |  |  |
| 29. | Projekt je u skladu s načelom „ne nanosi bitnu štetu“ što znači da projekt ne uključuje aktivnosti kojima se nanosi bitna šteta bilo kojem od okolišnih ciljeva, u smislu članka 17. Uredbe o taksonomiji (Uredba (EU) 2020/852). Istraživačke aktivnosti nisu povezane s aktivnostima navedenima na listi automatski isključenih aktivnosti prema načelu „ne nanosi bitnu štetu“ i usklađene su s nacionalnim i EU zakonodavstvom iz područja zaštite okoliša.*Izvor provjere: Obrazac usklađenosti projektnog prijedloga s načelom „ne nanosi bitnu štetu“ (Obrazac 4.)* |  |  |
| 30. | Aktivnosti projekta su u skladu s prihvatljivim aktivnostima u sklopu ovog Poziva kako su navedene u poglavlju 2.7. Uputa za prijavitelje. *Izvor provjere: Prijavni obrazac (Obrazac 1.)* |  |  |

|  |  |  |  |
| --- | --- | --- | --- |
| **RB** | **Kriterij za administrativnu provjeru prije potpisivanja Ugovora** | **Procjena (DA/NE)** | **Komentar** |
| 1. | Prijavitelj je dostavio svu dokumentaciju prema poglavlju 4.4. UzP-a. |  |  |

**KONTROLNA LISTA ZA OCJENU KVALITETE I PROVJERU PRIHVATLJIVOSTI TROŠKOVA**

|  |  |  |  |
| --- | --- | --- | --- |
| **RB** | **Kriteriji za poslovno tehničko-tehnološku evaluaciju** | **Ocjena (1-5)** | **Komentar** |
| 1. | Procjena stupnja inovativnosti  |  |  |
| 2. | Procjena tržišnog potencijala |  |  |
| 3. | Procjena metodologije provedbe, strukture, kvalifikacija i kompetencija članova istraživačkog tima za provedbu poslovne ideje  |  |  |
| 4. | Usklađenost proračuna (troškova) sa planiranim aktivnostima |  |  |

|  |  |  |  |
| --- | --- | --- | --- |
| **RB** | **Kriterij za provjeru prihvatljivosti troškova** | **Procjena (DA/NE/NP)** | **Komentar** |
| 1. | Prihvatljivost troškova |  |  |

|  |
| --- |
| **METODOLOGIJA ZA OCJENJIVANJE KVALITETE I PROVJERU PRIHVATLJIVOSTI TROŠKOVA** |
| **Kriteriji za poslovno tehničko-tehnološku evaluaciju** |
| 1. **Procjena stupnja inovativnosti**

**Objašnjenje:** Kriterijem se procjenjuje temelji li se inovacija na najnovijim rezultatima istraživanja i tehnološkog razvoja te predstavlja li radikalnu inovaciju i bolje usporedivo rješenje. * ***Visoka ocjena (4-5):*** *Inovacija se temelji na najnovijim rezultatima istraživanja i tehnološkog razvoja, te je radikalno nova i bolje je usporedivo rješenje.*
* ***Srednja ocjena (2-3):*** *Inovacija bi trebala rezultirati proizvodom, procesom ili uslugom koja je nešto bolja od usporedivih rješenja.*
* ***Niska ocjena (1):*** *Inovacija neće dovesti do novih ili značajno poboljšanih proizvoda, procesa ili usluga.*
 |
| Obrazloženje i/ili komentari: *Molimo obrazložite dodijeljene bodove na Kriteriju 1 da bude jasno argumentirano temeljem čega su dodijeljeni.* |
| **2. Procjena tržišnog potencijala****Objašnjenje:**Kriterijem će se procjenjivati tržišni doseg proizvoda/usluge temeljenog na predloženoj inovaciji, odnosno ima li inovacija potencijala uspjeti na ciljanom tržištu na kojem se nalazi manja konkurencija ili je uopće nema te ima li inovacija potencijal za uspjeti na globalnom tržištu. Procjenjivat će se također jesu li potencijalni korisnici/kupci adekvatno opisani, je li predočen poslovni model i način ulaska na ciljano tržište, ispravno procijenjen početni tržišni udio, analizirana konkurencija (supstituti), uočene potencijalne barijere ulaska na tržište, predočeni regulatorni zahtjevi koje treba ispuniti, uključivo i zahtjeve vezane za intelektualno vlasništvo.* ***Visoka ocjena (4-5):*** *Proizvod, proces ili usluga imaju vrlo veliki potencijal uspjeti na ciljanom i rastućem tržištu na kojem se nalazi manja konkurencija ili je uopće nema. Također postoji veliki potencijal da inovacija postane dominantna na globalnom tržištu. Projektnim prijedlogom su adekvatno opisani tržišni čimbenici koji utječu na komercijalnu izvodljivost predložene poslovne ideje.*
* ***Srednja ocjena (2-3):*** *Proizvod, proces ili usluga imaju potencijal uspjeti na ciljanom i obrađenom tržištu u skorije vrijeme, no tržište se neće širiti u budućnosti i/ili je jako izloženo potencijalu konkurencije. Tržišni čimbenici koji utječu na komercijalnu izvodljivost predložene poslovne ideje su donekle opisani.*
* ***Niska ocjena (1):*** *Vjerojatnost da postoji profitabilno tržište za inovativan proizvod, proces ili uslugu je vrlo mala.* *Tržišni čimbenici koji utječu na komercijalnu izvodljivost predložene poslovne ideje nisu adekvatno opisani.*
 |
| Obrazloženje i/ili komentari: *Molimo obrazložite dodijeljene bodove na Kriteriju 2 da bude jasno argumentirano temeljem čega su dodijeljeni.* |
| **3. Procjena metodologije provedbe projekta, strukture, kvalifikacije i kompetencija članova istraživačkog tima potrebnih za provedbu projekta****Objašnjenje:**Kriterijem se ocjenjuje je li prijavitelj osigurao adekvatne ljudske resurse potrebne za provedbu projekta, na realan način definirao strukturu, kvalifikacije i kompetencije članova istraživačkog tima i rasporedio njihove odgovornosti te jesu li članovi istraživačkog tima sposobni realizirati poslovnu ideju. Također se ocjenjuje je li predložena metodologija provedbe projekta adekvatna. Prijavitelj kompetencije članova istraživačkog tima dokazuje životopisom. Ako u trenutku predaje projektnog prijedloga prijavitelj nema imenovan cjelokupni istraživački tim, potrebno je opisati način uspostave istog, uključujući kvalifikacije i tražene kompetencije članova tima te način osiguravanja članova tima (novo zapošljavanje). * ***Visoka ocjena (4-5):*** *Struktura, kvalifikacije i kompetencije članova istraživačkog tima su realno predviđene i njihove odgovornosti su primjereno raspoređene. Voditelj istraživanja je postigao vrlo dobre ili značajne uspjehe u dosadašnjoj poslovnoj i/ili znanstvenoj karijeri te posjeduje značajno iskustvo u provedbi istraživačko-razvojnih aktivnosti, zaštite i iskorištavanja intelektualnog vlasništva, transfera tehnologije ili suradnje s istraživačkim organizacijama. Dosadašnja postignuća voditelja istraživanja ukazuju na njegovu vrlo dobru ili iznimnu upravljačku kvalitetu.*
* ***Srednja ocjena (2-3):*** *Struktura, kvalifikacije i kompetencije članova istraživačkog tima su djelomično realno predviđene i njihove odgovornosti su zadovoljavajuće raspoređene. Voditelj istraživanja prijavitelja je postigao određene uspjehe u dosadašnjoj poslovnoj i znanstvenoj karijeri te posjeduje određeno iskustvo u provedbi istraživačko-razvojnih aktivnosti, zaštite i iskorištavanja intelektualnog vlasništva, transfera tehnologije ili suradnje s istraživačkim organizacijama. Dosadašnja postignuća voditelja istraživanja ukazuju na njegovu zadovoljavajuću upravljačku kvalitetu.*
* ***Niska ocjena (1)****: Struktura, kvalifikacije i kompetencije članova istraživačkog tima nisu realno predviđene i njihove odgovornosti nisu zadovoljavajuće raspoređene ili u dostupnoj dokumentaciji nije pruženo dovoljno informacija za kvalitetnu procjenu ovog kriterija. Voditelj istraživanja prijavitelja u dosadašnjoj karijeri nije postigao nikakve uspjehe koji su relevantni za provedbu predloženog projekta i nema nikakva upravljačka postignuća.*
 |
| Obrazloženje i/ili komentari: *Molimo obrazložite dodijeljene bodove na Kriteriju 3 da bude jasno argumentirano temeljem čega su dodijeljeni.* |
| **4. Usklađenost proračuna (troškova) sa planiranim aktivnostima****Objašnjenje:**Kriterijem će se procjenjivati ima li projektni prijedlog jasan, cjelovit, izvediv i detaljno opisan plan provedbe, koji uključuje aktivnosti identificirane na odgovarajući način kao i realističnu procjenu vremenskog okvira i potrebnih resursa za njegovu provedbu uključujući adekvatan i jasno razrađen proračun.Procijeniti će se da li su predviđeni troškovi nužni i usklađeni s projektnim aktivnostima i da li su troškovi realno postavljeni i primjereni za provedbu projekta. Provjeravati će se i da li je proračun projekta realan, tj. da su planirani troškovi dostatni za postizanje očekivanih rezultata, a cijene odgovaraju tržišnim cijenama. Planirani troškovi moraju biti razumni, opravdani i u skladu s načelom dobrog financijskog upravljanja, posebno u pogledu ekonomičnosti i učinkovitosti.* ***Visoka ocjena (4-5):*** *Projekt uključuje istraživanje koje ima jasno definirane i obrazložene ciljeve i primjereno definirane aktivnosti za njihovo ostvarenje. Plan provedbe je cjelovito i detaljno opisan. Vjerojatnost izvedivosti predloženog istraživanja je visoka u smislu prikladnosti predloženih istraživačkih metodologija, vremenskog rasporeda aktivnosti i proračuna i može se ostvariti u predloženom razdoblju. Resursi potrebni za provedbu projekta su realno i primjereno planirani.*
* ***Srednja ocjena (2-3):*** *Ciljevi projekta i projektne aktivnosti su djelomično obrazloženi i njihova poveznica je zadovoljavajuće jasno opisana. Plan provedbe je opisan u zadovoljavajućoj mjeri, uz manje nedostatke. Predloženo istraživanje je izvedivo u smislu prikladnosti predloženih istraživačkih metodologija, vremenskog rasporeda aktivnosti i proračuna i može se ostvariti u predloženom razdoblju. Resursi potrebni za provedbu projekta su djelomično realno predviđeni.*
* ***Niska ocjena (1)****: Projektni ciljevi i aktivnosti su loše definirani i obrazloženi, nije jasna njihova poveznica, ili u dostupnoj dokumentaciji nije pruženo dovoljno informacija za kvalitetnu procjenu ovog kriterija. Plan provedbe nije primjeren za ostvarenje projektnih ciljeva. Predloženo istraživanje nije izvedivo u smislu prikladnosti predloženih istraživačkih metodologija, vremenskog rasporeda aktivnosti i proračuna i nije realno da se može ostvariti u predloženom razdoblju. Resursi potrebni za provedbu projekta nisu realno predviđeni.*
 |
| Obrazloženje i/ili komentari: *Molimo obrazložite dodijeljene bodove na Kriteriju 4 da bude jasno argumentirano temeljem čega su dodijeljeni.* |
| **Kriterij za provjeru prihvatljivosti troškova** |
| 1. **Prihvatljivost troškova**

**Objašnjenje:**Kriterijem se provjerava jesu li planirani troškovi u skladu s uvjetima za prihvatljivost troškova (UzP 2.10.) primjenjivima na predmetnu dodjelu. Nakon provedenog postupka provjere prihvatljivosti izdataka odnosno, po potrebi isključivanja neprihvatljivih izdataka (i, isključivo za pregovarački postupak, mijenjanja neprihvatljivih stavki u dogovoru s prijaviteljem), provjerava se da li je svrha projekta ugrožena. |
| Obrazloženje i/ili komentari: Molimo obrazložite dodijeljenu ocjenu na kriteriju prihvatljivosti troškova da bude jasno argumentirano temeljem čega je dodijeljena. |

**Završno mišljenje (najmanje 50 riječi):**

|  |
| --- |
|  |